เรื่องร้องเรียน (ถนน,ทางเท้า,สะพาน) วันที่ 2022-07-11 10:46:31 — แขวงทุ่งพญาไท เขตราชเทวี กรุงเทพมหานคร
ขอแจ้งเรื่อง ซ่อมแซมปรับระดับบาทวิถีให้เรียบ ตั้งแต่ประตูทางเข้าหน้าโรงเรียนอำนวยศิลป์ถึงป้ายรถเมล์

เนื่องจากบาทวิถีบริเวณทางลงสะพานลอยหน้าโรงเรียนอำนวยศิลป์ถึงป้ายรถเมล์ มีการทรุดตัว เป็นหลุมต่างระดับหลายแห่งและมีบริเวณกว้างมาก ทำให้เด็กๆและผู้ปกครองที่ใช้บาทวิถีบริเวณนี้เกิดอุบัติเหตุเดินตกหลุม ขาพลิก หกล้มหลายราย หากเดินไม่ระวัง หรือไม่ก้มหน้ามองทางโดยเฉพาะเด็กๆ และเหตุการณ์ดังกล่าวก็เกิดกับลูกดิฉันเองด้วยเช่นกัน เมื่อดิฉันปล่อยลูกอายุ7ขวบให้เดินเองโดยมีดิฉันเดินตามหลัง ลูกดิชั้นไม่ได้ก้มหน้ามองพื้น ทำให้เดินตกหลุมล้มพับลงไปกับพื้นบริเวณหน้าโรงเรียนหลังจากเดินลงมาจากสะพานลอย นี่ไม่ใช่อุบัติเหตุครั้งแรกของลูกดิฉัน แต่เป็นอุบัติเหตุครั้งที่3 บริเวณฟุตบาทหน้าโรงเรียนระหว่างเดินทางไปโรงเรียน และกลับบ้าน ทุกครั้งที่เกิดอุบัติเหตุคือปล่อยให้เด็กๆได้เดินเองไม่จูงมือ ไม่ได้คอยเตือนว่าทางข้างหน้ามีหลุมต้องระวัง  ซึ่งดิฉันคิดว่าทางเท้าบริเวณหน้าโรงเรียนควรมีความปลอดภัยกับเด็กๆมากกว่านี้ เด็กๆสามารถใช้บาทวิถีได้ด้วยตนเองอย่างปลอดภัย ไม่ต้องมีผู้ปกครองคอยจูง คอยเตือนให้ระวังทาง จึงอยากให้กทม.รับเรื่องนี้ไปพิจารณาและซ่อมแซมปรับปรุงโดยเร็วค่ะ หากเป็นภายในเดือนนี้จะดีมากเพราะเด็กๆปิดเทอม จะได้ไม่ส่งผลกระทบกับเด็กๆในช่วงเปิดเทอมค่ะ

ตำแหน่ง บาทวิถีบริเวณหน้าโรงเรียนอำนวยศิลป์ถึงป้ายรถเมล์ ถนนศรีอยุทธยา